Az élet álom (Calderón)
Az ember élte, tette, járta
Csak álom.
— Király álmodja, hogy uralkodik,
Hogy int s parancsol, — az pedig
Csak álom,
S szétüzi mindazt a halál.
A dús álmodja kincseit,
És a szegény: hogy rátalál
A mit kerget, keres; pedig
Mindaz csak álom.
— A reménynek teljesülte,
S uj remény, mind álomszülte
E világon.
Mi az élet ? — törekvés ez
A valóra ébredéshez.
Minden függ mintegy pókszálon ...
Mi az élet ? — árny és álom!

versek